152. löggjafarþing 2021–2022.

Þingskjal 1406 — 496. mál.

Svar

mennta- og barnamálaráðherra við fyrirspurn frá
Þorbjörgu Sigríði Gunnlaugsdóttur um dómsmál íslenska ríkisins á hendur umsækjanda um stöðu ráðuneytisstjóra.

Fyrirspurnin hljóðar svo:

Hver var heildarkostnaður ríkissjóðs vegna dómsmáls íslenska ríkisins á hendur um
sækjanda um stöðu ráðuneytisstjóra í mennta- og menningarmálaráðuneyti sem auglýst var til umsóknar 8. júní 2019? Óskað er eftir upplýsingum um kostnað íslenska ríkisins vegna meðferðar málsins hjá kærunefnd jafnréttismála, kostnað við rekstur málsins fyrir héraðs
dómi, þar á meðal laun setts ríkislögmanns og málsvarnarlaun verjanda stefndu, og kostnað vegna áfrýjunar og meðferðar málsins í Landsrétti, þar á meðal laun setts ríkislögmanns og málsvarnarlaun verjanda stefndu. Þá er óskað eftir upplýsingum um kostnað íslenska ríkisins vegna samkomulags sem gert var við stefndu í aðdraganda þess að fallið var frá málinu nokkrum dögum áður en til málflutnings kom.

Eins og kemur fram í svari þáverandi mennta- og menningarmálaráðherra við fyrirspurn frá Þorbjörgu Sigríði Gunnlaugsdóttur (þskj. 1568, 600. mál á 151. löggjafarþingi) nam kostnaður vegna umrædds dómsmáls 8.732.190 kr. Við það bættust 5.565.810 kr. vegna frekari meðferðar málsins og áfrýjunar til Landsréttar. Útlagður kostnaður vegna meðferðar málsins hjá kærunefnd jafnréttismála var enginn.